钦定古今图书集成/方舆汇编/职方典/第1216卷 > 《岳麓寺》沈傅师
## 钦定古今图书集成/方舆汇编/职方典/第1216卷 > 《岳麓寺》沈傅师

承明年老辄自论，乞得湘守东南奔。为闻兹国富山
水，青嶂逦迤僧家园。含香珥笔皆耆旧，谦挹自忘台
省尊。不令执简候亭馆，直许携手游山樊。忽惊列岫
晚来逼，朔雪洗尽烟岚昏。碧波回屿三山转，丹槛绕
郭千艘屯。华镳蹀躞徇沙步，大斾彩错辉松门。樛枝
竞鹜龙蛇势，折干不减风霆痕。相重古殿倚岩腹，别
引新径萦云根。目伤平楚虞帝魂，情多思远聊开尊。
危弦细管逐歌飏，画鼓绣靴随节翻。《锵金》七言陵老
杜，入木八法蟠高轩。嗟余潦倒久不利，忍复感激论
元元。

间，长廊诘屈千岩下。静听林飞念佛乌，细看壁画驮
经马。暧日斜明䗖𬟽梁，湿烟散羃鸳鸯瓦。北方部落
檀香塑，西国文书贝叶写。坏榴迸竹醉好题，窄路垂
藤困堪把。沈裴笔力斗雄壮，宋杜词源两风雅。他方
居士来施斋，彼岸上人投结夏。悲我未离扰扰徒，劝”
我休学悠悠者。何时得与刘遗民，同入东林白莲社。